Dobra novica, gospod Ormund.
Vojne je konec, vaši zavezniki so se razbežali, vaša nečaka pa tudi.
Nova kraljica sedi na prestolu svojega očeta.
Slišali smo govorice o tem.
Toda govoric na poti kar mrgoli.
Modra kraljica vam in vaši vojski ponuja milost.
Samo pokleknite in prisezite zvestobo,
pa se lahko vrnete v Staro mesto in živite v miru.
Imate dokaze za svoje trditve?
Ali naj se zanesem na poštenost klateškega princa?
Verjemite mi ali pa ne. Kmalu se boste srečali z resnico.
Vaš stric Otto se je nedavno srečal z njo.
Kmalu za njim pa tudi hightowerska garda.
In če sem razpoložen za boj?
To je precej očitno.
Ne pokvariva prijetnosti tega srečanja.
Čeprav mislim,
da bi se Ulf z veseljem
vselil v vaše sobane v Visokem stolpu.
Bi rad bil gospod Starega mesta, Ulf?
Nobene izbire nimam.
Če bi šlo zame, bi se uprl.
Ampak moram misliti na mnoga druga življenja.
Zato se bom zavoljo miru...
Pokoril. -Sijajno.
Jaz, Ormund Hightower,
bom vdano služil kraljici Rhaenyri Targaryen.
Prisegam ji zvestobo.
Kljub omahovanju ste se modro odločili, gospod Ormund.
Obrnite se, peljite vojsko domov, pa vam bomo prizanesli.
Našega pohoda je konec.
Po rožni cesti gremo domov.
Kmalu bi pozabil.
Vaš varovanec,
Daeron Targaryen,
bo šel z mano.
Ga boste vzeli za talca?
Aegonovemu nasledniku že ne moremo dovoliti
paradirati s svojim zmajem po Dalji.
Lepo bomo ravnali z njim, kot z vsakim Viserysovim sinom.
Dokler boste pridni.
Pogumno, mladi princ.
Dobrodošel, nečak.
Pojdi domov.
ZMAJEVA HIŠA
Ta prostor je prežet s spomini.
Ne nesrečnimi.
Vidim se kot deklico, ko sem mu šla...
Zaigrat melodijo, ki sem se je naučila.
Takrat je bil krepak.
Moja mama tudi.
Gospod Ormund se je vdal.
Tvojega malega princa imamo.
Še vedno menim, da bi morali vse sežgati.
Opravičiti moram očetovo zaupanje vame.
Vladati, kot bi si želel.
Kakorkoli, začeti morava.
Prej, ko bom okronana, bolje bo.
Čeprav priprave niso mačji kašelj.
Gostiti vse, ki morajo biti navzoči...
Prirediti turnirje in veliki sprevod.
Daeron Targaryen, vaša milost.
Ne poznava se še.
Tvoja polsestra sem in naslednica, ki jo je izbral najin oče.
Letel si v službi svojega brata, prekucuha.
Kaj imaš povedati?
Odpri usta in odgovori svoji kraljici. -V tej hiši si zapornik.
S tabo bomo ravnali glede na tvoje vedenje in pokornost.
Poglej me.
Vedeti hočem, kaj je Ormund vedel o zaroti, da mi vzamejo prestol.
Kaj pa Aemond ali Aegon?
Kaj veš o njunih potezah?
Kakor želiš. Zaprite ga v sobo.
Dol gremo!
Mlajši je, kot sem si predstavljala.
Pretendent na prestol je. Ubiti ga boš morala.
... je bil Tyland Lannister. Ni se mi zaupal.
Vem le, da je zlato razdelil
in ga poslal na varno zunaj mesta.
Kakšno zlato? -Zdi se,
da je kronsko premoženje ukradeno. -Ukradeno?
Vaša zakladnica je izčrpana.
Za potrebe dvora je dovolj za teden ali dva.
Malo dlje, če spravite nazaj zlato z Zmajevega kamna.
Toda da bi upravljali Sedem kraljestev...
Ne. Pa moje kronanje?
Gotovo kaj veste. -Malo so mi povedali.
Morda mi niso dovolj zaupali. -Mu verjamete, gospod Corlys?
Ne verjamem, da ve, kje je zlato.
Pa hitro zavoham laž. -Nihče te ni nič vprašal.
Dolžnost moje gospodarice šepetalcev je, da mi svetuje.
Po Goltu moramo domnevati, da je ser Tyland mrtev.
A gotovo je komu povedal.
Če je, bi bil to gospod Jasper.
Železno žezlo.
Ojej.
Naš položaj...
Je nezavidljiv.
Vseeno pa me morajo kronati.
Aegona so na hitro.
Mene bodo dostojno,
da kraljestvo ne bo dvomilo, kdo zdaj vlada.
Takšen izdatek bi lahko vašim ljudem,
ki še trpijo, pustil grenak okus.
Ne gre zgolj za nečimrnost, temveč za zakonitost.
Ladjevje Triumvirata je uničeno,
ampak preživeli pirati so prišli na obalo.
Vasi ropajo.
Ugrabljajo ženske in zahtevajo nerazumne odkupnine.
V mestu je na kupe težav, vaša milost.
Kašče so skoraj prazne.
Polja niso obdelana, sezona sajenja pa je daleč.
Če bi našli trgovino...
Trajalo bo, da znova uvedemo poti.
Zdaj nimamo dovolj ladij,
da bi varovali blago na odprtem morju.
Medtem moramo najti žito za kruh,
sicer bodo ljudje spet lačni.
Neskončno nadležno je, da morajo ljudje kar naprej jesti.
Pa vendar je lačno ljudstvo nevarno,
kot s kraljico dobro veva.
Koliko časa bomo še zapravili tu za malenkosti?
Vojno smo dobili.
Pošljite še enega krokarja v Livarsko skalo.
Če je Tyland tam skril zlato, bo gospa Johanna kaj vedela.
Pošljite jih v vse velike hiše.
Pravzaprav jim povejte, da njihova kraljica zahteva davek.
Spomnite jih, kdo zdaj vlada kraljestvu.
Ne boste pripeljali sem malega sveta z Zmajevega kamna?
Polne roke dela imamo.
Izdali so me. Če ne z dejanji, pa z molkom. Z njimi sem opravila.
Kje je Aemond?
Sežgal je Daemonovo garnizijo v Harrendvoru
ter zaklal kastelana in njegova sinova.
Potem je izginil.
Vhagar že dneve niso videli.
Tam je bila neka ženska. Nekakšna moistrica.
Nisem slišal zanjo.
Aemond si te tu ne bo upal izzvati.
Ne, ampak hočem, da ga najdejo.
Pa tudi Ovčjega tatu.
Ogrožata nas.
Naj Baela odleti v oglednico.
Naj začne v Harrendvoru in sporoči, ko kaj opazi.
Za povrh bom ponudila nagrado za ujetje njunih jezdecev.
Očitno nimamo nagrade.
Jo bomo že našli.
Še bolje, tistemu, ki ubije Aemonda Enookega,
bom podarila kar Harrendvor.
Zdaj ga ne potrebujem. Vse porečne dežele so moje.
Ja, Aegon je dal obesiti vse podganarje.
Čeprav mi je v čast, da vas varujem,
sodim k svojim možem v mestu.
Svetujem vam, da takoj postavite kraljičino stražo.
Daemon bo preveril kandidate. Naj on to uredi.
Moja kraljica, trenutek.
Podgane so se pregrizle skozi skladišče sveč.
Loja je malo. Priskrbeti ga moramo, sicer bomo sedeli v temi.
Pa ga priskrbite. -Seveda.
Še nihče ne nadzira... -Oprostite.
Kar zadeva spalnico... -O tem boste pozneje.
Hightowerjevi podložniki nadzirajo Senčnico.
Nazaj. -Cena dobrega vina se je potrojila.
Težava je seveda denar. -Dovolj!
Te dni bo dovolj časa za razpravo o kraljevi pijači.
Kje je moje zlato?
Tvoje zlato? -Kronsko zlato. Zakladnica.
Ne hlini nevednosti. -Ne morem ti pomagati.
Zakladnik ga je dal umakniti. -Kraljica pa ni vedela za to?
Od začetka so me sovražili. Moj vpliv, mojo navzočnost.
Lastni oče mi je prikrival njihovo zaroto. -Res?
Nanj bi te napotila, ampak si ga zaklala.
Si se počutila bolje?
Zaradi Jaca...
Raje bi zaklala Aegona, kot sva se dogovorili s tvojo mamo.
Ampak kar je, je.
Šel je. Ne verjamem, da nista imeli prstov vmes.
Sam je to naredil.
Aegon je ušel, ko sem se vrnila. Ti Orwyle ni povedal, kar ve?
Kar ve on ali vidve?
Ne imej me za norca.
Če bi rada, da predvidim vsako zahrbtno spletko
Larysa Stronga, te bom morala razočarati.
Kje je Vhagar? Kdo jezdi Ovčjega tatu? -Ne vem.
Ni Aemond odletel, kot sem obljubila?
Te ni straža spustila noter?
Naredila sem, kar sem lahko.
Me boš krivila za tisto, kar so naredili moški?
Obljubila si, da bova lahko šli. Povedali sva stražarjem in zbežali.
Nihče ne ve, kako je videti.
Aegon...
Brazgotine ima, opečen je.
Njegov zmaj je mrtev. Razglasi še njegovo smrt.
Ne more leteti. Če ga poskusi Larys posesti na prestol,
ga lahko zavrneš kot sleparja.
Še se boriš za njegovo življenje.
Očeta si mi ubila.
Ko bodo našli Aemonda
in me ne bo več ogrožal, bosta prosti.
Dotlej pa ne smem dajati vtisa, da podpiram Hightowerje.
Nočem ostati v tej sobani.
Ne bom grdo ravnala z vama.
Imeli bosta hrano in obleke.
Služkinja bo skrbela za vajine potrebe.
V spremstvu stražarjev bosta smeli v božji gozdič.
Vsakih nekaj dni vama bodo za eno uro prinesli Jaehaero.
Menda ne misliš tega. Prosim.
To me ne veseli.
Torej moram upati, da bodo mojega sina ujeli in ubili?
Samo predstavljam si lahko.
Naj razglasijo, da smo Aegona našli tu mrtvega.
Modra poteza, vaša milost.
In naj Joffreyja pripeljejo iz Dola.
Vzgajati ga moramo kot mojega naslednika.
Veliko vem o tem kraju, ampak ga prvič vidim.
Si si ga tako predstavljala? -Hkrati je večji in manjši.
Predvidevam, da vam Alicent ni povedala, kje je zlato.
Ne. -Pa ji še vedno zaupate?
Hightowerjeva je. -Res je.
Ampak ali naj neumno mislim, da je v tako veliki hiši
samo ena podgana?
Skrbi me za njenega sina Daerona, ki je zdaj naš ujetnik.
Ona to ve?
Kot izdajalcu bi mu morala sneti glavo.
Aegonov naslednik je in ogroža vas.
Tudi moj polbrat je
in ni zagrešil zločinov kot Aegon in Aemond...
Zakaj ga ne bi ubila?
Zakaj ga ne bi pokončala, kot so moja sinova?
Nihče vas ne more ustaviti.
Kup zadev moram urediti, pa jih še nimam komu zaupati.
Moja dvorna dama Elinda?
Elinda Massey je zdaj v mestu, kjer nam dobro služi.
Pošljiva ponjo. In Mysaria...
Naj služabnike zaslišijo.
Po tiho, kot znaš samo ti.
Tiste, ki so zvesti Hightowerjem, je treba zamenjati.
Takoj, vaša milost.
Dobro jutro, vaša milost.
Blagoslovljeni v imenu Sedmerice, ki so eno.
Hvala, da ste tako hitro prišli sem.
Zadnje dni se je veliko spremenilo. -Burni časi.
Za zdaj sem moram odreči primernemu kronanju,
vseeno pa bi rada,
da me javno mazilite.
Žal to ne bo mogoče.
Zakaj ne?
Pred nekaj meseci sem mazilil vašega brata Aegona
in ga pred bogovi in ljudmi razglasil za zakonitega kralja.
Ja. Aegon je mrtev, in zdaj jaz sedim na prestolu.
Tako vi pravite.
Trdite, da lažem?
Nismo videli njegovih ostankov.
Nihče ni klical molčečih sester, da bi poskrbele zanje.
Saj razumete... Če je prišlo do nekakšne napake...
Nobene napake ni bilo.
Naslednica svojega očeta sem
in volja bogov je, da vladam Sedmim kraljestvom.
Me niso povzdignili, prekucuha pa pahnili v prepad?
Drži, to se je zgodilo.
Kako bi se zgodilo mimo njihove volje?
Zmaj se mi je pojavil, ko sem ga najbolj potrebovala.
Moji bogovi se ne ukvarjajo z zmaji.
Ti so plod profane magije, ustvarjeni v temi,
napuhu in sli po moči brez odgovornosti.
Uničujejo.
Vendar ne ustvarjajo.
Nič dobrega ne prinašajo.
Jasno ste izrazili svoje stališče.
Svetujem vam, da si ne nakopljete Vere za sovražnico.
Ta opogumlja, tolaži in povezuje vaše ljudi.
Ne podcenite tega, sicer bo po vas.
Moram ti priznati nekaj, kar si najbrž že uganila.
Alyn iz Lupine in njegov brat Addam sta moja sinova.
Oba je rodila ženska, ladjedelka, ki sem jo srečal na plovbi.
Nisem ju priznal.
Sramoval sem se.
In bal sem se, da bi prizadel svojo ženo Rhaenys.
Hvaležen sem ji, da mi je izrazila milost, preden je umrla.
Nisem uganila.
Čeprav zdaj to vidim.
Ne boj se, da ti bom kaj očitala.
Mnogi gospodje so plemenite in navadne krvi.
Njihovi sinovi niso nič manj pogumni.
Pokazala sta, da si zaslužita več, kot jima je bilo doslej dano.
Res je. Alynu veliko dolgujemo za njegovo junaštvo
na Prehodavcih in nedavno v Goltu.
Izkazali ste se kot vodja mož.
Samo dolžnost sem izpolnjeval, vaša milost.
Addam pa mi je potrdil, da so mi bogovi naklonjeni.
Ko sem izgubljala upanje, so mi poslali tebe.
V veliko čast mi je, da vam služim.
Glede tega, moja kraljica...
Svoja sinova sem priznal.
Še več, Alyna bi rad imenoval za svojega naslednika.
Prosim te, da ju uzakoniš.
Naj bosta Velaryona.
Gospoda kraljestva.
Kajti brez njiju
se bo moja linija končala,
moje ime pa izginilo.
Dobro je, da si našel naslednika.
Oba sva močno trpela, in jaz...
Privoščim ti nov začetek, ampak Corlys...
Beseda prestola.
Preprosto je.
Ste mirni, vaša milost?
Kot sem le lahko.
Ljudi sem od daleč prosila za podporo,
nisem pa še stopila prednje kot kraljica.
Težko so vas pričakovali.
Torej bodo veliko pričakovali.
Malo sredstev imamo.
Ne vem, kaj jim lahko ponudim.
Za nekatere bo dovolj, da rečejo, da so videli kraljico.
Vam prinesem dragulje?
Ne bom nosila odvečnega okrasja.
Moč moram pokazati.
Pripravljenost.
Morda meč?
Ne nasprotuje to temu, kar želite sporočiti ljudem v stiski?
Prav imaš.
Vseeno.
Verigo, po mojem.
Za težo.
Eno izmed teh.
Sranje. -Vaša milost?
Krvavim.
Ste prepričani? -Ja. Sranje.
Seveda.
Prinesla bom krpice.
Rhaenyra Targaryen, prva svojega imena.
Kraljica Andalov, Rhoynarcev in Prvih mož.
Vladarica Sedmih kraljestev in zaščitnica kraljevine.
Vaša milost, tkalka sem. Volno tkem.
Ovčjega runa je zmanjkalo.
Tisto malo ovc, kar jih je bilo, pa so požrli zmaji.
Ne morete ovce ostriči, preden jo požrejo?
Preprosto se zdi.
To bi seveda pomagalo,
ampak v našem cehu nas je veliko.
Naložbo potrebujemo, da bi obnovili svoje vire.
Petsto zlatih zmajevcev.
Kar zadeva ovce, moja kraljica...
Takšen izid nam ne zagotavlja mesa.
Mesarji smo brez dela. -Ni nobene divjačine?
Na milje daleč ne.
Lovce so vzeli za lokostrelce.
Ko bi le lahko prejeli nekaj sredstev od krone...
Pa Kraljevi gozd?
To bi bila drzna poteza, vaša milost.
Užalila bi vaše kraljevske prednike.
Ne jelenov ne merjascev. Morda zajce?
O tem bi morali razpravljati drugje.
Naj pride naslednji prosilec.
Sylvi sem, vaša milost.
Smela sem pomagati gospe Mysariji
v njenem pohodu proti prekucuhu.
Hvala vam in vsem tu, ki ste ohranili vero.
Nisem prišla prosit za denar,
temveč za pravico
za to, kar je raja trpela dolge mesece.
Zapore ni več. Trgovina bo kmalu...
V pomanjkanje nas ni pahnila samo zapora, vaša milost.
Ampak bogati.
Plemenita gospoda.
Pokupili so vse, kar so lahko, za svoje kašče,
revežem pa niso pustili ničesar.
Je to res?
Nisem naivna, moja kraljica.
Tako pač je na tem svetu.
A ko plemiči vzamejo še tisto malo, kar je,
in to shranijo, medtem ko raja strada...
Takrat bom zadevo predstavila svoji kraljici,
ki je prišla na oblast kot zagovornica svojih ljudi.
Nevarno je, da želi za težave mesta okriviti premožne.
V vojni vsi trpijo. -Nekateri bolj od drugih.
Od nekdaj je tako.
Vseeno je to v teh časih palica v neodgovornih rokah,
ki služi za spodbujanje nemirov in upora.
Si raja ne zasluži... -Za krče.
... skrbi in zaščite svoje vladarice?
Kršitev te zaveze bi nas lahko drago stala.
Od nas hočejo red in varnost. -Od nas hočejo meso
in kurivo za svoj ogenj.
Kdo smo po tvojem "mi"?
Zaslužila sem si prostor za to mizo, nisem si ga pridobila z rojstvom.
Drugim prepuščam presojo, katera pot je najboljša.
Se je Baela vrnila?
Novice o Vhagar in Ovčjem tatu? -Samo Sončni zubelj je videla.
Že dolgo je mrtev in gnije.
Nocoj bo spet poletela.
Pošljimo Addama z njo.
Ne morejo se dolgo skrivati.
Dosegla boš pravico. -Nikoli ne bom dosegla pravice.
Hlastala pa bom za vsako njeno drobtinico.
Vaša milost, medtem se posvetite zadevam...
Nobenih zadev ni. Samo tečnobe, ki se pritožujejo
nad redom stvari. -Gospod Corlys?
Kot reče kraljica.
Nekoristen.
Kaj bi naredil vaš oče?
Gostijo, bi rekla.
Velik dan za vas.
Zelo smo počaščeni.
Ulf, katero ime želiš?
Targaryen, vaša milost.
Nikakor.
Potem nimam imena.
Pa si ga izmisli.
Beli?
Dobro. Pa ti?
Kovač sem, vaša milost.
Kladivo bi izbral.
Hugh Kladivo.
Ulf Beli.
In Addam iz Lupine.
Pokleknite.
V imenu Vojščaka ti nalagam pogum.
V imenu Očeta ti nalagam pravičnost.
V imenu Matere
ti nalagam, da braniš mlade in nedolžne.
Je to to? -Ser Ulf.
Ser Hugh. Ser Addam.
Vitezi v službi svoje kraljice.
Prisegate zvestobo svoji vladarici
in boste do smrti služili kroni?
Prisežem, vaša milost.
Jaz tudi.
Do smrti.
Ser Luthor, rada bi se posvetovala z vami.
O večerji z različnimi plemiči, ki...
Vaša milost.
Sprašujem se, kakšno življenje smem pričakovati,
zdaj ko smo v Kraljevem pristanku.
Seveda. Obljubila sem, da bom poskrbela za vaju z ženo.
Odšla je.
Iskal sem jo, pa sem izvedel, da je z bratom v Prekucnem.
Tu zanjo ni bilo ničesar.
Pošljite ponjo, pa vam bomo dali hišo na Visenyinem griču.
Kdaj pa, vaša milost?
Takoj ko bom lahko.
Ta hip nimam ne malega sveta
ne kraljičine garde.
Veliko odločitev me čaka. Primanjkljaji nas pestijo.
Ko se bom znašla, se bom posvetila vaši zahtevi.
Kraljica mati, vaša milost.
Dobro.
Hvala...
Vaša milost.
Oprosti, da sem bila ostra, ko sva govorili.
Manjšo prošnjo imam.
Prisluhnila bom.
Samo, da bi očetove ostanke poslali v Staro mesto,
kjer bi ležali poleg maminih.
Kot si rekla.
Hvala.
Čudno je
biti tu s tabo.
Alicent.
Kraljestvu si v resnici vladala ti, ko je bil moj oče bolan.
Tako je.
Danes sem poslušala prošnje.
Veliko jih je.
Potreb pa imajo še več. To je težko breme.
Kako si ga prenašala?
Iskreno?
Ne moreš vladati in ostati, kdor si.
Odločitve sprejemaš. In včasih moraš
pogledati stran, medtem ko ljudje trpijo in umirajo.
Neka vrata v sebi moraš zapreti.
Počela boš stvari, ki bi se tvojemu srcu gabile,
preden si sedla na prestol.
Priznam, da je težko,
nočem pa postati nekaj, kar nisem.
Čas bo pokazal.
Moj oče je ostal svoj.
Tvoj oče je živel v namišljenem svetu.
Ne ti ne jaz nisva nikoli stopili tja.
Dobrodošli.
Gotovo ste slišali,
da je naša prevlada oznanjena po vsem kraljestvu.
Hightowerji so že pokleknili pred mano,
prav tako so mi vsi v tej sobi prisegli zvestobo.
Pozneje, kot bi si želela.
Ampak prišla sem najt spravo.
V čast nam je, vaša milost, da vas končno obiščemo tu.
Priznam, kar vsi tu vedo,
da od začetka nisem zaupal zahtevi Hightowerjev.
Prepričana sem, da je tako.
Čeprav nisem slišala zgodb, da ste se jim uprli.
Vidim, da je pojedina tu.
Kaj je to?
To, kar so jedli navadni ljudje mojega mesta.
In še kaj slabšega. Medtem ko ste vi in vam podobni
skrivali živež v svojih kaščah.
Vaša milost, bali smo se.
Bi želeli, da mi in naše družine stradamo?
Nočem, da kdo strada.
Želim, da tisti, ki imajo veliko, ravnajo odgovorno
in skrbijo za tiste, ki imajo malo, kot pastir skrbi za ovce.
Reveži so preplavili mesto kot podgane.
Kradejo in se tepejo za vsako drobtinico.
Ne bi vi počeli enako, če bi bili vaši otroci lačni?
Ne, ne bi.
Hvalevredno obvladanje.
Gosposko bi ležali v grobu.
Moji zlati plašči ta hip vstopajo v vaše hiše.
Po vaših shrambah iščejo, kar ste si nakopičili.
Najdeno hrano bom razdelila tistim, ki jo potrebujejo.
Nezaslišano. -Ropate nas.
To, kar krona zahteva od vas, ni plenjenje, temveč dolžnost.
Nocoj ste dobili lekcijo o tem,
kaj bom odslej zahtevala od vas.
Lep večer želim.
Vaša milost.
Hiša Manderly, ne?
Ser Torrhen Manderly, vaša milost.
Vaš skromni sluga.
Se smehljate iz ponižnosti, ser Torrhen?
Samo iz občudovanja do vaše poteze.
Zlati plašči bodo obiskali tudi vašo hišo.
Brez dvoma si to toliko zaslužim kot drugi tu.
Pogumna poteza. Navadni ljudje je bodo veseli.
Morda bodo celo pozabili, da so zaradi vaše zapore
ostali brez kruha.
Ne skrbite, ser Torrhen.
Dober spomin imam.
To ti bodo zamerili.
Trgovci in nižji plemiči so.
Napako so naredili in to vedo. -Priznam, da me to zabava.
Določenim ljudem bo to pomagalo nekaj tednov,
preostalim pa ne.
Samo gesta je. -In geste štejejo.
Ampak imaš prav, to ni trajna rešitev.
Zato želim, da poletiš.
Pojdi v Dol.
Gospa Jeyne ni poslala svojih mož, kot je obljubila.
Svoj dolg lahko plača z denarjem.
V tej nalogi bom užival.
Druge velike hiše bom poklicala sem.
Medtem se vrni z zlatom ali obljubo, da ga bodo dali,
sicer bomo imeli zvezane roke.
Tako daleč si prišla, pa še vedno ne veš, kdo si.
Če ne morem upravljati svojega mesta, kako mi bodo zaupali kraljestvo?
Aegon Osvajalec je imel tri zmaje.
Ti jih imaš zdaj šest. To je nepredstavljiva moč.
Zakaj bi se mučila za zlato, če svet leži pred nama?
Dornija je lahko najina.
Nato pa Vzhodnje in Svobodna mesta.
Yi Ti in njegova bogastva.
Menda je na robu sveta mesto, kjer imajo moški krila.
Spomnim se, da sem si želela iti tja, da bi to videla.
Ti možje nama bodo služili. Tebi bodo služili.
Cesarstvo boš imela, neizpodbitno.
In najini otroci mu bodo večno vladali.
Govoriš, kot da sva plenilca ali kot pirati, ki nas pestijo.
Kot bogova sva, Rhaenyra.
Kot naj bi od nekdaj bila.
Kot zahteva prerokba.
Ni bila to od nekdaj obljuba zmajev,
sanje Stare Valyrije?
Moj oče je govoril, da so zmaji moč,
s katero se ljudje ne bi smeli igrati.
Tvoj oče.
Dober človek je bil.
Odpustil sem mu.
Ampak svojega zmaja je zavrnil.
Nikoli ni težil k veličini.
Vedel je, kaj pomeni preveč moči.
Sanje Stare Valyrije so se končale s Pogubo.
Osvojiva Kraljevi pristanek pred nama,
preden se ozreva na obzorje.
Vaša milost.
Še vedno moraš ubiti Daerona.
Danes ste utrujeni.
Ne morem spati v tisti postelji.
Morda potrebujete novo žimnico.
Morda.
Potisnili ste žalost.
Ne čutim žalosti. Ničesar ne čutim.
No, ne. Bes čutim.
Nepopisen bes.
Poznam tak bes.
Opazovala bom tiste, ki so mi ubili sinova, Mysaria.
Res bom.
Nič zato, da vas je septnik zavrnil.
To bo vaše maziljenje.
Rhaenyra.
Predolgo me ni bilo.
Ampak končno smo spet skupaj.
Prekucuha sta poražena in zasedla sem svoj prestol.
Na katerem bom vladala razsodno.
Z močjo, ampak tudi milostno.
Kot se spodobi za pravo kraljico.
Zato vam prinašam darila, da si opomorete.
In v čast mojemu očetu, ki je bil tu pred mano.
Bogovi z vami.
Vaša milost.
Besedico.
Pospremi me.
Addama si povišala v viteza, a si ga imenovala za Lupino, ne Velaryona.
Mislil sem, da sva se strinjala, da bosta z Alynom postala zakonita.
Če gre za slovesnost ali...
Žal mi je, Corlys, ampak ta hip ti ne morem ustreči.
Služil sem ti in ti dal vse, kar sem imel.
Moj grad je v pepelu.
V zameno sem prosil samo za to.
Dobro poznaš govorice, ki so spremljale moje sinove.
Komaj sem začela vladati.
Ta hip ne morem povzdigovati tistih,
ki so rojeni zunaj plemenitega zakona.
Pa boš užalila mojo hišo,
da bi bila videti kot nekdo, kar nisi.
Na Joffreyja moram misliti.
Odločno sem te branil, ko so dvomili o tvoji zvestobi.
Ja, in za to sem ti hvaležna, kot za veliko drugih stvari.
Ampak zdaj so vse oči uprte vame.
Morda nekega dne, ko me ne bodo tako opazovali.
Sram te je.
Za zakonitost gre... -Tvoj sin Joffrey
je pankrt.
Tvoj sin Lucerys, ki sem ga sprejel kot naslednika,
je bil pankrt. -Gospod Corlys...
Tvoj sin Jaecerys je živel in umrl kot pankrt!
Na glas povej, zakaj si tvoji otroci zaslužijo tisto, kar mojima odrekaš.
Helaena je šla v božji gozdič.
Tvojega sina Dareona imam tu, za temi zidovi.
Tu? Od kdaj?
Predvčerajšnjim so mi ga pripeljali.
To je del pogojev, pod katerimi se je predal tvoj bratranec.
In kaj...
Kaj nameravaš storiti z njim?
Morala bi mu sneti glavo, ampak...
Ni sodeloval v izdajstvu svojega brata.
Naredil je le, kar so od njega pričakovali.
Zato ga bom poslala na sever, na Zid.
Oblekel bo črnino in se ne bo vrnil,
vendar bo ostal živ.
Bi rada, da se ti zahvalim?
Vidim, da si usmiljena.
Pa vendar žalujem za tem, kar bi lahko bilo.
Kot otrok je šel za varovanca. V petih letih sem ga videla enkrat.
Dečka komaj poznam, pa vseeno...
Vsi pravijo, da svojo usodo prenaša zelo pogumno.
Rada bi ga videla.
Nočni straži se boš pridružil in ji služil do smrti.
Ta pot je težka, vendar tudi častna.
Vidim, da te nič ne gane. Škoda. Tvoja mati je tu.
Svetujem ti, da se odpreš.
Vsaj enkrat pred svojim dolgim potovanjem.
Kraljica mati, ser.
Tu je.
Poglej jo.
Tega dečka ne poznaš.
Ni Daeron.
Kdo si torej?
Povej!
Prisilil me je. Prosil sem ga.
Kdo te je prisilil?
Gospod Ormund Hightower.
Pobelil mi je lase
in rekel, naj se pretvarjam, da sem princ.
Tudi če bi me sežgala z zmaji.
Molčati moram, sicer bo dal mojo mamo obesiti.
Mojo pravo mamo.
Ni kraljica, vaša milost.
Samo gospa je in naši ljudje so trgovci.
Ormund me je preslepil.
Tvojega pravega sina ima nedvomno ob sebi.
Je mislil, da tega ne bom odkrila?
Kakšno igro igra?
Vaša milost, naše delo je skoraj končano.
Po vsej utrdbi smo odstranili barve Hightowerjev.
Vse zažgite.
Vaša milost, na vratih je zmajski varuh.
Kaj je?
Hightowerska vojska je zasedla Prekucno.
Kaj?
Vdrli so na njihove ulice.
Njegovi prebivalci so talci.
Pa mladi zmaj?
Spravili so ga za obzidje.
Samo jaz sem pobegnil.
Sežgala jih bom.
Bi hkrati sežgali svoje ljudi,
matere in otroke, ki upajo na vaše usmiljenje?
Kaj želi Ormund doseči?
Moja roka je dolga.
Ne more zmagati.
Prevod: Karmen Dobrila